stanford-oval/wikipedia huggingface dataset:
Fränningen kirkko

| Fränningen kirkko Fränninge kyrka |
| --- | --- |

Kirkkokunta:  Ruotsin kirkko
Hiippakunta:  Lundin hiippakunta
Seurakunta:  Vollsjö församling
Lisää rakennusartikkeleitaArkkitehtuurin teemasivulla
Fränningen kirkko (ruots. Fränninge kyrka) on rakennus Ruotsissa Sjöbon kunnassa. Se on valmistunut 1100-luvun lopussa ja on rakennettu romaaniseen tyyliin. Kirkko on pyhitetty aikanaan Marialle ja seitsemälle naispyhimykselle. Kirkossa tehtiin iso remontti vuonna 1941, jolloin vuonna 1622 valmistuneen saarnastuolin alkuperäiset värit palautettiin. Punertavasta marmorista tehty kastemalja on yhtä vanha kuin kirkkokin.
Käännös suomeksi
Divine Wintertime

| Divine Wintertime Immortal Souls |
| --- | --- | --- |

EP-levyn tiedot
 Äänitetty : 15.–19. heinäkuuta 1998
 Julkaistu: 1998
 Tuottaja(t): Immortal Souls
 Tyylilaji: melodinen death metal "winter metal"
 Kesto: 14.50
 Levy-yhtiö: Little Rose Productions
Immortal Soulsin muut julkaisut
| Reflections of Doom (demo) 1997 | Divine Wintertime 1998 | The Cleansing (EP) 2001 |
Divine Wintertime on kokkolalaisen Immortal Souls -yhtyeen EP, jonka Little Rose Productions -levy-yhtiö julkaisi vuonna 1998 split-CD:nä turkulaisen Mordecai-yhtyeen EP:n Through the Woods, Towards the Dawn kanssa. EP äänitettiin Studio Watercastlessa, Jyväskylässä 15.–19. heinäkuuta 1998. Teknisestä avusta vastasi Arttu Sarvanne. EP:n tuotti Immortal Souls.
Divine Wintertime -EP:llä Immortal Soulsin tyyli muuttui nopeaksi ja melodiseksi death metaliksi, josta heidät parhaiten tunnetaan. A. Särkiojan mukaan EP:n sovitukset olivat valmiita viikkoa ennen äänityksiä ja he soittivat koko viikon kappaleita ennen studioon menemistään. "Snow Soul" on monen Immortal Souls -fanin suosikki ja yhtyeen vaadituin live-kappale. Se julkaistiin myös kokoelmalla From Kaamos to Midnight Sun. "Christ Mass" taas on Immortal Soulsin tunnistettavalla tyylillä maustama joululaulu.
Kappaleet

Snow Soul – 4.08 (säv. A.Särkioja, san. E.Särkioja)
Divine Wintertime – 3.43 (säv. A.Särkioja, san. E.Särkioja)
Morning Mist – 3.37 (säv. E.Särkioja, san. A.Särkioja)
Christ Mass – 3.22 (säv. E.Särkioja)
Kokoonpano

Aki Särkioja – murinalaulu, basso
Esa Särkioja – kitara
Pete Loisa – kitara
Jupe Hakola – rummut
Dance Arena 200

| Dance Arena 200 |
| --- | --- |
Suunnittelija:  Jouni Prittinen
Julkaisuvuosi:  2016
Pelaajia:  4-12
Ikäsuositus:  15+
Pelin kesto:  30–60 min
Monimutkaisuus:  matala
Strategisuus:  matala
Satunnaisuus:  korkea
 BoardGameGeek 
Dance Arena 200 on Jouni Prittisen laatima suomalainen lautapeli, missä pelaajien tehtävänä on saada parinsa arvaamaan oikea tanssi. Pelissä pitää näyttää itse, tanssittaa, opettaa ja kertoa vihjein. Heti kun tiimalasi kääntyy, parin on tunnistettava niin monta tanssia kuin mahdollista. Nopeimmat pelaajat voittavat. Pelissä on eri vaikeustasoja, joten peli soveltuu kaikille, tanssitaitoon katsomatta.
Peli on käännetty kuudelle kielelle; suomi, ruotsi, englanti, saksa, ranska ja espanja.
Säännöt

Pelin idea
DANCE ARENA 200 -pelissä kiertää tanssilattia yhdessä parin kanssa mahdollisimman nopeasti arvuutellen eri tansseja. Tarkoitus on saada oma pelikumppani arvaamaan mahdollisimman monta tanssia ennen kuin tiimalasin hiekka valuu loppuun. Arvausvuorossa ollut pari siirtyy pelilaudalla eteenpäin oikein arvattujen tanssien määrän verran. Ensimmäisenä omalle lähtöpaikalleen kiertänyt pari voittaa pelin.
Peliä pelataan pareittain ja pareja voi olla 2−4. Peliä voi pelata myös pienissä ryhmissä.
Gewehr 43

| Gewehr 43 |
| --- | --- |

Tyyppi:  itselataava kivääri
Valmistaja:  Walther
Valmistusmaa:   Saksa
Valmistusvuodet:  1943–1945
Tekniset tiedot
Kaliiperi(t):  7,92 × 57 mm Mauser
Aseen pituus:  1 015 mm
Piipun pituus:  558 mm
Paino (tyhjänä):  4,33 kg
Lipas:  tankolipas
Kapasiteetti:  10 patruunaa
Ammuksen lähtönopeus:  775 m/s
Tehokas kantama:  tehokas kantama 500 m
Gewehr 43, vuodesta 1944 Karabiner 43 (G43, K43; Gew 43, Kar 43) on saksalainen itselataava kivääri, jota Walther alkoi valmistaa Wehrmachtille vuonna 1943.  Kiväärissä yhdistettiin Waltherin aiempi G41 (W) kivääri neuvostoliittolaisen SVT 40:n kaasumäntämekanismiin.
Kivääriä valmistettiin 402 713 kappaletta, joista 53 435 kappaletta oli varustettu neljä kertaa suurentavalla Zielfernrohr 43 (ZF 4) -kiikaritähtäimellä.
Aiheesta muualla

Claus Espeholts G43 collectors site
Divine Infekt

| Divine Infekt Psyclon Nine |
| --- | --- | --- |

Studioalbumin tiedot
 Äänitetty : Corrosive Audio Studio San Francisco, Yhdysvallat
 Julkaistu: 15. syyskuuta 2003
 Tuottaja(t): Da5id Din
 Tyylilaji: aggrotech
 Kesto: 45.30
 Levy-yhtiö: NoiTekk
Psyclon Ninen muut julkaisut
|   | Divine Infekt 2003 | INRI 2005 |
Divine Infekt on Psyclon Ninen esikoisalbumi, joka julkaistiin 15. syyskuuta 2003.
Kappaleet

Kaikki kappaleet kirjoittanut Ner0.
Divine Infekt – 4.01
Tyranny – 4.39
Clinik – 4.05
Slaughter – 3.44
Resurrekt – 4.36
Payback – 3.03
Genocide – 3.53
Rusted – 3.42
So Be It – 4.43
As You Sleep – 3.50
Divine Infekt (Tactical Sekt UN version) – 5.13
Arvostelut

Brutal Resonance: 8.0/10
Divinidylle

| Divinidylle Vanessa Paradis |
| --- | --- | --- |

Studioalbumin tiedot
 Julkaistu: 3. syyskuuta 2007
 Tyylilaji: pop
 Levy-yhtiö: Universal, Barclay
Listasijoitukset
  1.
Vanessa Paradis’n muut julkaisut
| Bliss 2000 | Divinidylle 2007 | Divinidylle Tour 2008 |
Singlet albumilta Divinidylle
 ”Divine idylle” Julkaistu: kesäkuu 2007  ”Dès que j'te vois” Julkaistu: marraskuu 2007  ”L'incendie” Julkaistu: helmikuu 2008
Divinidylle on ranskalaisen Vanessa Paradis’n neljäs studioalbumi, joka julkaistiin 3. syyskuuta 2007. Divinidylle päätyi ensimmäisellä julkaisuviikollaan Ranskan albumilistan ensimmäiselle sijalle, jossa se oli kahden viikon ajan. Se on ylittänyt tuplakultalevyn myyntirajan kotimaassaan sekä kultalevyn myyntirajan Belgiassa. Lokakuussa 2007 albumilta julkaistiin toinen single Dès Que J'te Vois.
Paradis tuotti albumin yhdessä artisti Matthieu Chédidin kanssa, ja albumille kappaleita ovat tehneet heidän lisäkseen Franck Monnet, Didier Golemanas, Jean Fauque, Georges Kretek, Alain Chamfort, Thomas Fersen, Brigitte Fontaine ja Marcel Kanche. Myös Paradisin poika Jack esiintyy albumin kappaleella Jackadi, jonka Paradis on itse sekä sanoittanut että säveltänyt. Paradis on itse säveltänyt albumille myös neljä muuta kappaletta.
Divinidylle on julkaistu kolmessa eri formaatissa: yksitoista ranskankielistä kappaletta sisältävänä perusversiona joka on saatavana sekä cd- että vinyylilevyformaatissa, japanilainen versio joka sisältää cover-version Charles Aznavourin kappaleesta Emmenez-moi sekä ainoan englanninkielisen kappaleen I Wouldn't Dare sekä collector's edition-keräilyversiona, johon kuuluu runsaasti ekstramateriaalia albumin teosta.
Albumin kansikuvan on suunnitellut Vanessan aviomies Johnny Depp.
Kappaleet

Divine idylle – 2.39
Chet Baker – 2.59
Les piles – 2.47
Dès que j'te vois – 3.23
Les revenants – 3.36
Junior suite – 3.29
L'incendie – 3.26
Irrésistiblement – 2.51
La bataille – 3.21
La mélodie – 2.57
Jackadi – 3.03
Arvostelut

AllMusic:
Dębican piirikunta

Dębican piirikunta (puol. powiat dębicki) on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 135 299. Piirikunnan ainoa kaupunkikunta on Dębica. Kuusi maalaiskuntaa ovat Brzostek, Czarna, Dębica, Jodłowa, Pilzno sekä Żyraków ja niissä on kylien lisäksi kaksi kaupunkia; Brzostek ja Pilzno.
Dębican piirikunnan pinta-alasta arviolta 25,9 prosenttia oli metsän peitossa vuonna 2018.
Dębican piirikunnan työttömyysaste oli vuoden 2018 lopussa 4,5 prosenttia.
Piirikunnan väestöpyramidi 2014.
Vuoden 2019 lopussa Dębican piirikunnassa arvioitiin olevan 135 299 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 134 877 ja sen ennakoidaan vuoteen 2050 mennessä pienenevän 119 205 asukkaaseen. Alle 18-vuotiaiden arvioitiin vuoden 2019 lopussa muodostaneen 19 prosenttia piirikunnan väestöstä, työikäisten 61,8 prosenttia ja eläkeikäisten 19,2 prosenttia väestön keski-iän ollessa 40,5 vuotta. Elävänä syntyneiden määrä oli vuonna 2019 yhteensä 1 415 lasta.
Dōjimajoki

Kaavamainen kuva Osakan keskustan vesistöistä.
Dōjimajoki (jap. 堂島川) on joki Osakan keskustassa. Se  syntyy kun Ōkawa jakaantuu kahteen haaraan, kulkee Nakanoshiman saaren pohjoispuolelta, yhtyy Tosaborijokeen ja muodostaa Ajijoen joka laskee Osakanlahteen.
Jokea rakennettiin vuonna 1688. Sen rantakosteikkoja kuivatettiin rakennusmaaksi. Joen yli tehtiin viisi siltaa: Oe, Watanabe, Tamino, Tamae ja Funatsu. Oe- ja Watanabe-siltojen välisellä alueella aloitettiin tärkeät riisimarkkinat Dōjiman riisitorilla.
Dirt 5

| Dirt 5 |
| --- | --- |

Kehittäjä:  Codemasters
Julkaisija:  Codemasters
Jakelija:  PlayStation Store, Microsoft Store, Steam ja Google Stadia
Pelisarja:  Colin McRae Rally
Julkaistu:  2020
Lajityyppi:  ajopeli
Pelimuoto:  yksinpeli ja moninpeli
Ikäluokitus:  ESRB: Kaikenikäisille 
Alusta:  PlayStation 4, PlayStation 5, Xbox One, Xbox Series X ja Series S ja Microsoft Windows
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Dirt 5 on Codemastersin kehittämä ja julkaisema ajopeli. Peli on julkaistu Microsoft Windowsille, PlayStation 4:lle, Xbox Onelle, Xbox Series X/S:lle, PlayStation 5:lle ja vuonna 2021 Stadialle.
Pelaaminen

Dirt 5 keskittyy enemmän maastossa tapahtuvaan autokilpailuun kuin ratakilpailuun. Pelissä on reittejä reilut 70 ja pelattavia sijainteja on 10, kuten Norja, Marokko ja Italia.
Vastaanotto

Peli sai GameSpotin arvostelussa arvosanaksi 7/10.
Aiheesta muualla

Virallinen sivusto
Dĩ An

| Dĩ An |
| --- | --- |
 Kerrostaloja Dĩ Anissa.
 Dĩ An
 Koordinaatit: 10°54′14″N, 106°46′4″E 
Valtio:   Vietnam
Maakunta:  Bình Dương
Pinta-ala:  
 – Maa:  60,05 km²
Väkiluku (2019):  474 681
 – Väestötiheys:  7 711 as./km²
Infobox OKVirheellinen NIMI-arvo: 
Dĩ An on kaupunki Bình Dươngin maakunnassa, Vietnamissa. Vuonna 2019 kaupungin väkiluvuksi mitattiin 474 681.
Dĩ An on Vietnamin 8. suurin kaupunki.
Eddie Cheever III

Edward Mackay "Eddie" Cheever III (s. 6. kesäkuuta 1993 Rooma) on italialais-yhdysvaltalainen moottoriurheilija. Hänen isänsä on entinen Formula 1 -kuljettaja Eddie Cheever.
Ura

Cheever aloitti Kartingissa vuonna 2006 ja kilpaili pääsäännöllisesti Euroopassa. Myöhemmin hän siirtyi KF2 -luokkaan vuonna 2009. Samana vuonna hän ajoitti kilpa-uransa Italian Formula Renault -sarjassa sijoittuen 14:ksi. Vuonna 2010 Cheever kilpaili Formula Abarth -sarjassa sijoittuen sarjan kymmenneksi. Vuonna 2011 Cheever ajoi Italian Formula 3 -sarjassa sijoittuen sarjan yhdeksänneksi. Vuonna 2012 Cheever jatkoi sarjassa sijoittuen sarjan toiseksi. Vuonna 2013 Cheever ajoi Euroopan Formula 3 -sarjassa sijoittuen sarjan 13:ksi. Vuodesta 2014 Cheever on kilpaillut NASCAR-sarjoissa.
Dōjiman riisitori

Dōjiman riisitori ukiyo-e, kirjoittanut Yoshimitsu Sasaki
Riisitorin muistomerkki.
Dōjiman riisitori (堂島米市場, Dōjima kome ichiba) on entinen riisin markkinapaikka Osakassa, Japanissa.
Edokaudella samurait keräsivät maanviljelijöitä riisiä eräänlaisena verona. Se, mitä jäi samurain oman perheen käytöstä yli, myytiin markkinoilla. Osakan riisimarkkinat olivat maan suurimmat, koko valtakunnan riisin hinta asettui niiden kysynnän ja tarjonnan mukaan. Näin riisi oli rahatalouden varhainen edeltäjä.
Se oli entisaikoina Nakanoshiman saaren talouselämän vertauskuva.
Dinosauruspuisto

| Dinosauruspuisto> Jurassic Park |
| --- | --- |

Alkuperäisteos
Kirjailija:  Michael Crichton
Kansitaiteilija:  Chip Kidd
Kieli:  englanti
Genre:  scifi, jännitys
Kustantaja:  Knopf
Julkaistu:  1990
Sivumäärä:  416
ISBN:  0394588169
Suomennos
Suomentaja:  Tarmo Haarala
Kustantaja:  Tammi
Julkaistu:  1992
Ulkoasu:  Ulla Sainio
Sivumäärä:  518
ISBN:  951-31-0263-7

Seuraava:  Kadonnut maailma
Löydä lisää kirjojaKirjallisuuden teemasivulta
Dinosauruspuisto (engl. Jurassic Park) on Michael Crichtonin kirjoittama, vuonna 1990 julkaistu tieteis- ja jännitysromaani. Tarmo Haaralan suomennoksena teos ilmestyi 1992. Vuonna 1993 ilmestyi Jurassic Park -elokuva, jonka Steven Spielberg ohjasi Crichtonin kirjasta muokkaamansa käsikirjoituksen pohjalta. Dinosauruspuiston tarina jatkuu romaanissa Kadonnut maailma, joka ilmestyi suomeksi 1996.
Juoni

Liikemies John Hammond kutsuu paleontologi Alan Grantin, paleobotanisti Ellie Sattlerin, matemaatikko Ian Malcomin ja lakimies Donald Gennaron arvioimaan syrjäiselle Isla Nublarin saarelle rakentamaansa "dinosaurushuvipuistoaan" viikonlopun ajaksi. Puisto on täynnä kloonattuja eläviä dinosauruksia, joiden vajaata DNA:ta on löydetty meripihkaan jääneiden esihistoriallisten hyttysten imemästä verestä. Vajaat kohdat dinosaurusten DNA:ssa on korvattu nykymatelijoiden, lintujen ja sammakoiden DNA:lla. Kaikki saaren dinosaurukset ovat naaraita, jotta ne eivät kykenisi lisääntymään. Malcolm ja Gennaro eivät usko saaren tulevaisuuteen. Etenkin Malcolm uskoo, että on vain ajan kysymys siitä milloin puisto romahtaa, koska sen rakenne on liian monimutkainen.
Arvionintimatkalle liittyvät mukaan Hammonsin lapsenlapset, Tim ja Alexis. Puistokierroksella Grant löytää Velociraptorin munan, joka tuntuu osoittavan sen, että turvatoimista huolimatta dinosaurukset kykenevät lisääntymään. Malcom ehdottaa, että virheen dinosauruskannan arvioinnissa on aiheuttanut se, että liikkeentunnistajat tunnistavat vain tietyn määrän eläimiä. Samalla Malcom osoittaa, että järjestelmässä on myös muita virheitä.
Ryhmän tutustuessa puistoon Dennis Nerdy sammuttaa puiston turvajärjestelmän varastaakseen ja salakuljettaakseen 15 erilaista dinousauruslajia pois saarelta. Hänet kuitenkin yllättää trooppinen myrsky ja hän joutuu poistumaan varastamastaan kulkuneuvosta, jolloin hän joutuu Dilophosauruksen hyökkäyksen kohteeksi. Nerdyn menehtyessä kukaan ei aktivoi turvajärjestelmää ja dinosaurukset pakenevat aitauksistaan. Pian tutustumiskierroksella olevan ryhmän kimppuun hyökkää kaksi Tyrannosaurus rexiä. Onnettomuuden aikana Grant ja lapset eksyvät puistoon ja Malcom loukkaantuu vakavasti.
Puiston pääinsinööri, John Arnold, päägeenitutkija, Henry Wu, Muldoon ja Hammond yrittävät saada puiston turvajärjestelmän takaisin toimintaan, samanaikaisesti kun eläinlääkäri, tohtori Harding yrittää auttaa Malcolmia. He onnistuvat saaren turvajärjestelmän palauttamisessa mutta vain lyhyeksi aikaa. Turvajärjestelmän pettäessä toisen kerran heille selviää, että karanteenialue, jolla pidetään hyvin älykkäitä ja aggressiivisia Velociraptoreita on epätoiminnassa ja heidän on paettava. Samanaikaisesti Grant ja lapset ovat matkalla takaisin vieraskeskukseen kertoakseen, että useita dinosauruksia on jo päässyt karkuun saarelta.
Ellien hämätessä raptoreita, Grant onnistuu kytkemään puiston päävirtalähteen päälle ja ottamaan yhteyttä saaren ulkopuolelle päästäkseen pois Dinosauruspuistosta. Samanaikaisesti Gennaro yrittää määrätä saaren tuhottavaksi mutta Grant vastustaa ajatusta. Grantin mukaan ensiksi on otettava selville kuinka monta dinosaurusta on päässyt pois saarelta.
Lopussa Costa Rican ilmavoimat tuhoavat puiston. Viikkoja myöhemmin Grantin luona vierailee amerikkalainen lääkäri, Martin Guitierresz, joka kertoo, että lauma tuntemattomia eläimiä vaeltaa Costa Rican viidakossa.
Juoni > Henkilöitä

Alan Grant: Palentologi.
Ellie Sattler: Paleobotanistin vastavalmistunut tutkija
Ian Malcolm: Matemaatikko, joka on perehtynyt kaaosteoriaan.
Donald Gennaro: Lakimies, joka edustaa sijoittajia.
John Hammond: Liikemies, joka on luonut dinosauruspuiston kloonaamalla dinosauruksia meripihkasta löytyneen DNA:n avulla.
Tim ja Alexis "Lex" Murphy: John Hammondin lastenlapsia.
Kirjassa esiintyvät hirmuliskot

Tyrannosaurus rex
Maiasaura
Stegosaurus
Triceratops
Procompsognathus
Othnielia
Velociraptor
Apatosaurus (Joissain käännöksissä Camarasaurus)
Hadrosaurus
Dilophosaurus
Pterosaurus
Hypsilophodon
Euoplocephalus
Styracosaurus
Microceratops (Joissain käännöksissä Callovosaurus)
Brachiosaurus
Aiheesta muualla

Jurassic Park (Arkistoitu – Internet Archive) Michael Crichtonin kotisivulla
JPdb - Jurassic Park -tietokanta
Juhani Hinkkanen: Dinosauruspuisto. Aikakone 4/1992.
Isla Nublar -saaren kartta
Gjergj Fishta

Gjergj Fishta
Gjergj Fishta (23. lokakuuta 1871 Fishtë, Dajç, Lezhën alue – 30. joulukuuta 1940 Shkodër) oli albanialainen fransiskaani, runoilija, poliitikko, Albanian kansallisen heräämisen hahmo, journalisti, pedagogi ja kielenkääntäjä. Hän johti vuonna 1908 pidetyssä Manastirin kongressissa komissiota, joka hyväksyi albanian kielen kirjoittamiseen käytettävän aakkoston. Fishta oli ensimmäinen Nobelin kirjallisuuspalkinnon saajaksi ehdolle asetettu albanialainen. Hänen pääteoksensa on gegin murteella kirjoitettu eeppinen runoelma Lahuta e Malcís (1937).
Fishta aloitti Hylli i Dritës -lehden julkaisemisen vuonna 1913. Hän toimi vuosina 1919–1920 Albanian delegaation sihteerinä Pariisin rauhankonferenssissa. Vuonna 1920 hänet valittiin parlamentin jäseneksi, ja vuonna 1921 hänestä tuli sen varapuheenjohtaja. Fishta tuki Fan S. Nolia ja lähti Italiaan Zogun valtaannousun jälkeen. Hän kuitenkin palasi kotimaahansa ja työskenteli opettajana ja kirjailijana Shkodërissa, jossa kuolikin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gjergj Fishta
George John Rehring

George John Rehring (10. kesäkuuta 1890 Cincinnati – 29. helmikuuta 1976) oli yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 28. maaliskuuta 1914 ja nimitettiin sen vihkipiispaksi sekä Lundan titulaaripiispaksi 6. elokuuta 1937. Piispaksi vihkiminen seurasi 7. lokakuuta. Pääkonsekraattorina toimi John Timothy McNicholas, jota avustivat Joseph Henry Albers ja Urban John Vehr.
Rehring sai 18. heinäkuuta 1950 nimityksen Toledon piispaksi, jona hän toimi, kunnes jäi eläkkeelle 25. helmikuuta 1967. Eläkkeellejäämispäivänään hänet nimitettiin Tunnunan titulaaripiispaksi. Hän kuitenkin erosi myös titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen.
Gjerstad

Gjerstad on kunta Agderin läänissä Norjassa. Gjerstadin kunta (silloinen Gjerrestad)[lähde? ] perustettiin vuonna 1838. Vuoden 2023 alussa kunnassa oli 2 421 asukasta.
George James Rassas

George James Rassas (s. 26. toukokuuta 1942 Baltimore) on yhdysvaltalainen piispa. Hänet vihki papiksi Chicagon arkkihiippakuntaan John Patrick Cody 2. toukokuuta 1968. Hänet nimitettiin Chicagon vihkipiispaksi sekä Reperin titulaaripiispaksi 1. joulukuuta 2005, ja piispaksi vihkiminen seurasi 2. helmikuuta 2006. Pääkonsekraattorina toimi Francis Eugene George, jota avustivat Gerald Frederick Kicanas ja José Antonio Eguren Anselmi.
Dance 2 Trance

Dance 2 Trance oli 1990-luvulla toiminut saksalainen trance-yhtye, jonka muodostivat Dag Lerner ja Rolf Ellmer. Yhtyeen kappaleita olivat mm. We Came in Peace ja Power of American Natives.
Diskografia > Albumit

Moon Spirit (1992)
Revival (1995)
Works (1996)
Diskografia > Sinkut

| Vuosi | Sinkku | Albumi |
| --- | --- | --- |
| 1990 | "We Came in Peace" | Julkaistu vain sinkkuna |
| 1991 | "Let's Get Rollin'" | Julkaistu vain sinkkuna |
| 1991 | "Where Is Dag?" | Moon Spirits |
| 1992 | "Hello San Francisco" | Moon Spirits |
| 1992 | "Power of American Natives" featuring Linda Rocco | Moon Spirits |
| 1993 | "Take a Free Fall" | Moon Spirits |
| 1994 | "Warrior" | Revival |
| 1995 | "I Have a Dream (Enuf Eko?)" | Revival |
| 1997 | "Power of American Natives '98" | Single only |
Damghanin taistelu

Damghanin taistelu oli 29. syyskuuta – 5. lokakuuta 1729 käyty taistelu safavideja johtaneen Nadir Khanin ja Hutak-dynastian hallitsija Ašraf Khanin joukkojen välillä lähellä Damghanin kylää nykyisessä Iranissa. Nadir voitti tuolloin suurta osaa Persiasta hallinneen Hutak-dynastian joukot ja valtasi myöhemmin myös Persian pääkaupunki Isfahanin.
Tausta

Nadir Khan eli myöhempi Nadir Šah oli muodollisesti safavidien šaahi Tahmasp II:N alainen, vaikka todellisuudessa voimasuhteet olivatkin päinvastaiset Nadirin hallitessa valtakuntaa kulissien takana. Nadir johti joka tapauksessa sotaretkiä tuolloin hajanaisen valtakunnan eheyttämiseksi. Suurta osaa entistä valtakuntaa hallitsi paštujen eli afgaanien perustama Hutak-dynastia, jonka hallussa oli myös Persian pääkaupunki Isfahan. Nadir marssi heidän ydinalueilleen Afganistanissa. Ensin hän kukisti Heratin ja Farahin alueen Abdalit, yhden huomattavista paštuheimoista. Abdalit liittyivät tappionsa jälkeen Nadirin armeijaan taistellen myöhemmin perinteisiä vihollisiaan Ghelzaita vastaan Nadirin puolella.
Abdalien kukistumisen jälkeen Nadir kääntyi kohti Isfahania. Hutak-dynastian hallitsija Ašraf Khanin oli reagoitava nopeasti kutistuvan valtakuntansa tilanteeseen. Hän lähetti noin 40 000 miehen armeijan Nadirin 25 000 miehen armeijaa vastaan lähellä Damghanin kylää.
Taistelu

Osapuolet kohtasivat toisensa 29. syyskuuta 1729 ja kesti 5. lokakuuta saakka. Nadirin armeija oli pienempi, mutta yleisesti ottaen kurinalaisempi ja paremmin aseistettu. Nadirin onnistui myös hyödyntää tehokkaasti jalkaväen, ratsuväen ja tykistönsä yhteistoimintaa. Taistelun alussa käytiin sarja pienempiä yhteenottoja. 2. lokakuuta afgaanien armeija teki ratsuväen rynnäkön persialaisia vastaan. Rynnäkkö tyrehtyi kuitenkin persialaisten tykki- ja muskettituleen. Nadirin tykistö oli aseteltu korkealle paikalle, josta ne saattoivat vapaasti ampua taistelukentälle oman jalkaväkensä eteen. Epäonnistunutta afgaanien rynnäkköä seurasi persialaisten vastahyökkäys. Persialaisten onnistui murtaa afgaanien keskusta ja heidän joukkonsa lyötiin kahtia. Monet afgaaneista kääntyivät nyt pakoon. Ašraf Khanin onnistui vielä koota osa joukoistaan ja hän yritti asettaa eteneville persialaisille väijytyksen. Nadir pysäytti kuitenkin joukkojensa etenemisen ennen väijytyspaikkaa, jolloin Ašraf Khan päätti vetäytyä.
Seuraukset

Nadirin armeija oli menettänyt taistelussa arviolta 3 000 miestä kaatuneina. Afgaanit menettivät noin 12 000 miestä. Nadir marsi edelleen Isfahanin liepeille, jossa Ašraf Khan voitettiin jälleen. Nadir valtasi Isfahanin joulukuussa 1729ref name="afgwar" /> ja Ašraf Khan pakeni Kandahariin, jossa hänen heimolaisensa murhasivat hänet vain jonkin aikaa myöhemmin. Hutak-dynastian valtakausi päättyi ja Isfahanissa Nadir nosti valtaistuimelle nukkehallitsijana Tahmasp II. Vuonna 1736 hän hankkiutui edelleen eroon hänestäkin ja teki itsestään Persian šaahin.
Osapuolten joukkojen liikkeet.
George Island

George Island voi viitata seuraaviin maantieteellisiin kohteisiin:
George Island, eräs Falklandinsaarten saarista.
George Island, Ontario, Kanada.
George Island, majakkasaari Winnipegjärvellä Manitobassa Kanadassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”George Island”, voi hakea sivunnimihaulla, laajalla sivunnimihaulla tai tekstihaulla.
Gevorg Kasparov

Gevorg Kasparov vuonna 2013.
Gevorg Kasparov (armenia: Գևորգ Կասպարով; persia: گورگ كسپرو, s. 25. heinäkuuta 1980 Jerevan, Neuvostoliitto) on armenialainen jalkapallomaalivahti, joka on pelannut seuratasolla Armeniassa ja Iranissa.
Ura

Kasparov liittyi Pas Tehran -joukkueeseen 25. tammikuuta 2007 kahden vuoden sopimuksella. Hän teki debyyttinsä 6. maaliskuuta 2007 tasapelissä Malavania vastaan. Pas Tehranin purettua vuonna 2007 sopimuksen virallisesti Kasparov liittyi toiseen teheranilaiseen joukkueeseen, Rah Ahaniin.
Maajoukkueura

Kasparov on pelannut Armenian maajoukkueessa 29 maaottelua vuosina 2005–2015, muun muassa vuoden 2008 EM-kilpailujen karsinnoissa.
Käännös suomeksi